પ્રિટીનો જન્મ 31 જાન્યુઆરી 1975ના રોજ હિમાચલ પ્રદેશના શિમલામાં થયો હતો. તેની માતાનું નામ નીલપ્રભા હતું અને પિતા દુર્ગાનંદ ઝિંટા સૈન્ય અધિકારી હતા. પ્રિટી જ્યારે 13 વર્ષની હતી ત્યારે જ તેના માથેથી પિતાની છત્રછાયા છીનવાઈ ગઈ હતી. એક કાર અકસ્માતમાં પિતાનું મોત થયું હતું. આ અકસ્માતના આઘાતમાં માતા બે વર્ષ સુધી પથારીમાં હતાં. આ કાર અકસ્માતે પ્રિટીના જીવનને બદલી નાખ્યું હતું. હસતી, રમતી, મોજ કરનારી પ્રિટીના માથે ઘરની જવાબદારીઓ આવી ગઈ હતી. પ્રિટીના બે ભાઈ પણ છે દીપાંકર અને મનીષ. દીપાંકર પ્રિટીથી મોટા છે. તેઓ ભારતીય આર્મીમાં અધિકારી છે, જ્યારે મનીષ તેનાથી નાનો છે અને કેલિફોર્નિયામાં રહે છે. અભિનેત્રીએ પ્રાથમિક શિક્ષા શિમલાની કોન્વેન્ટ ઓફ જીઝસ એન્ડ મેરી બોર્ડિંગ સ્કૂલમાં પૂરી કરી છે. (ફોટો સાભાર પ્રિટી ઝિંટા ફેસબુક)